Page:Dominie depos'd, or, Somr (sic) reflections on his intrigue with a young lass, and what happened thereupon (2).pdf/11

11 THE DOMINIE DEPOS'D.

Yet would ae gien my ha'f year's fee, Had Maggy then been jeſting me, Had tartan purry, meal an' bree, Or butt'ry proſe, Been kilting up her petticoats Aboon her hoſe.

But time that tries ſuch proticks paſt, Brought me out o'er the coals fu’ faſt; Poor Maggy took a ſudden blaſt, An' o'er did tumble, For ſomething in her wame at laſt Began to rumble.

Our fowk ca'd it the windy gravel, That grips the guts beneath the navel, But laith was ſhe for to unravel Their groſs mistake, Weel kend ſhe, that ſhe was in travail, Wi' little Jack.

But, to put matters out of doubt, Young John within would fain been out, An' butt an' ben made ſic a rout Wi' hands and feet, That the began twa-fauld about The houſe to creep.

Then dool an' ſorrow in terveend; For Jack nae langer could be ſcreen'd, My laſs upon her breaſt ſhe lean'd, An' gae'a ſkirl ; The canny wives came there conveen'd An' in a whirl.